અમદાવાદ: આજે શરૂઆતે શેરબજાર નીચા ગેપથી ખૂલ્યું હતું. બીએસઇ સેન્સેક્સ ૧૮૨ પોઇન્ટના ઘટાડે ૩૩,૪૧૯, જ્યારે એનએસઇ નિફ્ટી ૫૭ પોઇન્ટના ઘટાડે ૧૦,૩૦૩ પોઇન્ટની સપાટીએ ટ્રેડિંગમાં જોવા મળી હતી. એશિયાઇ શેરબજારમાં જોવા મળેલા ઘટાડા તથા એફઆઇઆઇની વેચવાલીના પગલે બજાર તૂટ્યું હતું. ખાસ કરીને બેન્ક, ઓટોમોબાઇલ, મેટલ શેરમાં વેચવાલી નોંધાઇ હતી. બેન્ક નિફ્ટી પણ ૧૬૫ પોઇન્ટ તૂટી હતી અને ૨૫,૬૨૯ની સપાટીએ ટ્રેડિંગમાં જોવા મળી હતી.